Hosianna! (Juva)
Tehkää korkeiksi portit ja laajoiksi ukset,
 ja te köynnöksin muureja kaunistakaa!
 Tytär Siion, sa valmista kunnioitukset,
 kun jo kunnian Herra,
 kunnian Herra,
 kun jo kunnian Herra templihin saa!

 Ja sa pasuunain soida ja harppujen anna,
 väkes jouduta vastahan valtiataan,
 verat tielle sa laske ja palmuja kanna,
 ota riemuin ja laulain,
 riemuin ja laulain,
 ota vastahan riemuin valtias maan!

 Hänen valtansa taivaassa auvon on kerran,
 jumut taivaisten joukkojen kuulla jo voi.
 Näet rakkauden Herran, vapauden Herran,
 siis soi: Hosianna!
 soi: Hosianna!
 Hosianna, Daavidin poika, soi!

sv:Hosiannah!